Ferenc pápa a menekültekről: Ez arab invázió!
2016. márc 4. 21:23
pápa Ferenc pápa menekültválság invázió
Ferenc pápa már az instagramon is elérhető / Fotó: MTI
Vatikán – Ferenc pápa a menekültválságról tartott előadást egy francia keresztény csoportnak, amelyben „arab invázióként” jellemezte a kontinenst válságba sodró helyzetet. Hozzátette ugyanakkor azt is, hogy Európa mindig erősödött a tömeges bevándorlások révén.
- Európa történelme során sok invázióval nézett szembe. Ma arab invázióról beszélhetünk. Ez társadalmi tény – jegyezte meg a pápa a Bloomberg cikke szerint. - Most hatalmas menekültáradattal kell megbirkóznunk, legtöbben Szíriából és Irakból érkeztek. Miközben végeláthatatlan sorokban hömpölyögnek ide, ez feszültséget okoz az Európai Unió 28 tagállama között, de néhány vezető azt mondja, hogy az érkezettekre új erőforrásként kell tekinteni.
Tömegével érkeznek a menekültek/Fotó: RAS Achívum
A pápa szerint a kontinens mindig képes volt előre menni és tovább fejlődni a kultúrák találkozása révén, és Európa az egyetlen kontinens, amely képes egy bizonyos egységet teremteni a világon.